മുകേഷും ദേവികയും വേര്പിരിയുന്നു കൊല്ലം: ഒമ്ബതു വര്ഷത്തെ ദാമ്ബത്യത്തിനു വിരാമമിട്ട് നടനും എം.എല്.എയുമായ എം. മുകേഷും ഭാര്യയും നര്ത്തകിയുമായ മേതില് ദേവികയും വേര്പിരിയുന്നു. ബന്ധം വേര്പെടുത്താനായി ദേവിക അഭിഭാഷകന് വഴി എറണാകുളത്തെ കുടുംബക്കോടതിയെ സമീപിച്ചിട്ടുണ്ട്. മുകേഷില്നിന്നുള്ള നിരന്തരമായ അവഗണനകളും ചില പെരുമാറ്റങ്ങളുമാണ് ദേവികയുമായുള്ള ബന്ധത്തില് ഉലച്ചില് സംഭവിക്കാന് ഇടയാക്കിയതെന്നാണു വിവരം. ദാമ്ബത്യത്തിലെ പൊരുത്തക്കേടിനെത്തുടര്ന്ന് മുകേഷുമായി പിണങ്ങി, ആദ്യ വിവാഹത്തിലുണ്ടായ മകനോടൊപ്പം കുറെ നാളുകളായി പാലക്കാട്ടെ അമ്മയുടെ വസതിയിലാണ് ദേവികയുടെ താമസം. മുകേഷ് ലളിതകലാ അക്കാദമിയുടെ ചെയര്മാനായിരുന്ന കാലത്താണ് മേതില് ദേവികയുമായി പരിചയപ്പെടുന്നത്. ഈ ബന്ധമാണ് പിന്നീട് വിവാഹത്തില് കലാശിച്ചത്. നടി സരിതയുമായുള്ള വിവാഹ ബന്ധം വേര്പ്പെടുത്തിയ ശേഷമായിരുന്നു ഇവര് തമ്മിലുള്ള വിവാഹം നടന്നത്. ഇരുവരും തമ്മില് 22 വയസിന്റെ പ്രായവ്യത്യാസമുണ്ട്. വിവാഹ ശേഷം ഇരുവരും ചേര്ന്ന് തിരുവനന്തപുരത്ത് വീട് നിര്മിച്ചിരുന്നു. എന്നാല് ഈ വീട്ടില് ദേവിക അധികകാലം താമസിച്ചില്ല.